Kronprinsesse Mary er i dag blevet et halvt århundrede. Ved flere lejligheder har hun slået vejen forbi Nordjylland. Se et udpluk af kronprinsessens ture herunder.

Den helt store gallafest udebliver, på trods af kronprinsesse Mary's dåbsattest fra i dag siger 50 år. Der skulle ellers have været gallataffel på Rosenborg Slot den 4. februar, men taflet blev aflyst på grund af coronasituationen i Danmark. I stedet kommer fejringen til at foregå privat med venner og familie. Det meddeler kongehuset på deres officielle instagramprofil. I anledning af kronprinsessens fødselsdag er vi på TV2 Nord gået i arkiverne for at gense nogle af Marys øjeblikke i det nordjyske. Senest hun var i Nordjylland var til Royal Run i Aalborg. I 2019 var Hendes Kongelige Højhed kronprinsesse Mary på besøg i Hobro, da hun slog vejen forbi et julemærkehjem. Herunder er turen gået til Mødrehjælpen i Aalborg, der tilbyder hjælp til voldsramte kvinder. Også i Aabybro har de set Mary på nærmeste hold. På Nordsøen Oceanarium fik Mary et vådt kys af kronprins Frederik igennem akvarieglasset. Frederik var nemlig taget på dykkertur. Herunder indvier Mary et hospice i Nørresundby.